
	Előterjesztő						dr. Szabó Tímea címzetes főjegyző

Tisztelt Képviselő-testület!

Köveskál Község Önkormányzatához kérelem érkezett a Rácz András és felesége (8274 Köveskál, Kert u. 20.) részéről, miszerint szeretnék bérbe venni az Önkormányzat tulajdonában lévő Köveskál, Fő u. 25/A. szám alatti ingatlant (volt Kinizsi Bank épülete, nyilvántartott rendeltetését tekintve üzlet, iroda) 2026. szeptember 29. napjától kezdődően 2026. december 31. napjáig terjedő időszakra a bútoraik, személyes tárgyaik tárolására a házuk felújításának idejére.

A nemzeti vagyonról szóló 2011. évi CXCVI. törvény (a továbbiakban: Nvt.) 11. § (16) bekezdése értelmében törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.

Magyarország 2025. évi központi költségvetéséről szóló 2024. évi XC. törvény 5. § (2) bekezdése értelmében a nemzeti vagyonról szóló 2011. évi CXCVI. törvény a) 11. § (16) bekezdésében meghatározott értékhatárt a 2025. évben a hasznosítással érintett rész tekintetében 25,0 millió forint egyedi bruttó forgalmi érték képezi.
Magyarország helyi önkormányzatairól szóló 2011. évi CLXXXIX. törvény 108/B. § b) pontja értelmében az Nvt. 11. § (16) bekezdése szerinti versenyeztetés mellőzhető, ha az önkormányzati vagyon használatát biztosító, határozott időre kötendő szerződés tartama a kilencven napot nem haladja meg.

Fenti jogszabályhelyek alapján a kérelmezett ingatlan hasznosítása versenyeztetés nélkül 90 napra, vagy annál rövidebb időtartamra szólhat. Ezt az időtartamot a kérelmezett időtartam meghaladja. Szeptember 29-étől számítva a 90 nap időtartam december 27-éig tart. 

Kérem, a hozzák meg döntésüket.







Határozati javaslat:

KÖVESKÁL KÖZSÉG ÖNKORMÁNYZATA
 KÉPVISELŐ-TESTÜLETÉNEK 
…./2026. (….) HATÁROZATA

Köveskál, Fő u. 25/A. szám alatti ingatlan bérbeadásának megtárgyalásáról

Köveskál Község Önkormányzata Képviselő-testülete az Önkormányzat tulajdonában lévő Köveskál, 25/A. szám alatti ingatlant bérbe kívánja adni/ nem kívánja bérbe adni  Rácz András és felesége (8274 Köveskál, Kert u. 20.) részére 2026. szeptember 29. napjától 2026. december 27. napjáig terjedő időszakra ………….. Ft/hó bérleti díj összegben.

Felhatalmazza a Képviselő-testület a Polgármestert, hogy a döntésről értesítse a Kérelmezőket, valamint a bérleti szerződés aláírására.

Felelős: Györffy Szabolcs Zoltán polgármester
Határidő: 2026. szeptember 29.








